**Csongrád Város Polgármesterétől**  **M**

Száma: Fjl/378-2/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2022. április 25-i ülésére**

Tárgy: Vételi kérelem a csongrádi 499/4 hrsz-ú ingatlan önkormányzati tulajdonban álló 33/239-ed tulajdoni hányadára

Tisztelt Bizottság!

Csongrád Városi Önkormányzat tulajdonát képezi a csongrádi 499/4 hrsz-ú, kivett gazdasági épület, udvar megnevezésű, 239 m2 területű ingatlan 33/239-ed tulajdoni hányada, mely természetben a Csongrád, Fő utca 20/A szám alatti volt Platán ABC mögött helyezkedik, a drótkerítéses göngyölegtároló részét képezi, használaton kívüli, évek óta üresen áll.

Az ingatlan fennmaradó 206/239-ed tulajdoni hányada a Fő utca 20/A szám alatti ingatlan társtulajdonosai, a Star Coffee Kft. és a Boros Kft. tulajdonát képezik, és a saját tulajdonukban álló ingatlanrészek, az élelmiszer áruház és a Bohém kávéház göngyölegtárolójaként működnek.

A volt Platán áruház jelenlegi tulajdonosa, a Star Coffee Kft. (székhelye: 5600 Békéscsaba, Berényi út 23.) vételi ajánlatot nyújtott be a fent leírt ingatlan önkormányzati tulajdoni hányadára, mely a saját göngyölegtárolójuk mellett helyezkedik el. Kérelmükben előadják, hogy a korábban megvásárolt áruházrész felújítását megkezdték, az átalakítás célja új SPAR áruház létesítése. A beruházás során felújításra kerül a göngyölegtároló is.

A társaság az önkormányzatii tulajdonrészt bruttó 300.000 Ft vételárért kívánja megvásárolni, és a fenti összegen túl vállalja az ingatlan – önkormányzati tulajdonrészt is érintő – teljes homlokzat és oldalfal felújítását, szigetelését és festését, valamint saját költségükre – az épület hátsó homlokzatának egységes megjelenése érdekében – az önkormányzati tulajdonú üzlethelyiség hátsó bejáratának nyílászáró cseréjét is. A felújítással egységes, tiszta, modern homlokzatot kapna az épület.

A fent leírtak alapján javasolom csongrádi 499/4 hrsz-ú ingatlan önkormányzat tulajdonában álló 33/239-ed tulajdoni hányadának értékesítésre történő kijelölését, és a pályázat és árverés alóli mentesítés megadásával a Star Coffee Kft. vevőnek történő kijelölését az alábbi feltételekkel:

* Az ingatlanrész vételéra bruttó 300.000 Ft, melyet a vevő az adásvételi szerződés megkötésekor egyösszegben köteles megfizetni az önkormányzat részére.
* A Kft. a saját üzletének felújításával egyidőben saját költségén az önkormányzati tulajdonú üzlet hátsó homlokzati részét és oldalfalát is felújítja, leszigeteli, lefesti.
* A Kft. az önkormányzati tulajdonú, jelenleg a horgászegyesület által használt helyiség hátsó bejárati ajtaját saját költségén új nyílászáróra cseréli.

Kérem az előterjesztés megtárgyalására és a határozati javaslat elfogadására.

2

**HATÁROZATI JAVASLAT**

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta a „Vételi kérelem a csongrádi 499/4 hrsz-ú ingatlan önkormányzati tulajdonban álló 33/239-ed tulajdoni hányadára” tárgyú előterjesztést, és az alábbi határozatot hozza:

1. A bizottság a csongrádi 499/4 hrsz-ú ingatlan önkormányzati tulajdonban álló 33/239-ed tulajdoni hányadát kijelöli értékesítésre, és a pályázat és árverés alóli mentesítés megadásával az ingatlanrész értékesítéséről dönt a Star Coffee Kft. (székhelye: 5600 Békéscsaba, Berényi út 23.) részére az alábbi feltételekkel:

* Az ingatlanrész vételéra bruttó 300.000 Ft, melyet a vevő az adásvételi szerződés megkötésekor egyösszegben köteles megfizetni az önkormányzat részére.
* A Kft. a saját üzletének felújításával egyidőben saját költségén az önkormányzati tulajdonú üzlet hátsó homlokzati részét és oldalfalát is felújítja, leszigeteli, lefesti.
* A Kft. a saját üzletének felújításával egyidejűleg az önkormányzati tulajdonú, jelenleg a horgászegyesület által használt üzlethelyiség hátsó bejárati ajtaját saját költségén új nyílászáróra cseréli.

2. A bizottság felhatalmazza a polgármestert a fenti feltételek figyelembe vételével az adásvételi szerződés megkötésére.

Felelős: Bedő Tamás polgármester

Határidő: azonnal

Csongrád, 2022. április 19.

Bedő Tamás

polgármester